บาทเปิดตลาดแข็งค่าตามเงินยูโร
เงินบาทเปิดตลาดเช้านี้อยู่ที่ระดับ 30.28/30 ปรับตัวแข็งค่าตามเงินยูโร
30 พ.ค. 2554

เงินบาทเปิดตลาดเช้านี้อยู่ที่ระดับ 30.28/30 ปรับตัวแข็งค่าตามเงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.28/30 บาท/ดอลลาร์ ปรับตัวแข็งค่าจากปิดตลาดเย็นวันศุกร์ระดับ 30.38/42 บาท/ดอลลาร์ โดยเคลื่อนไหวในทิศทางเดียวกันกับค่าเงินยูโร เนื่องจากได้รับปัจจัยบวกจากการที่กรีซออกมาประกาศว่าสามารถดูแลภาระหนี้ได้เองโดยไม่ต้องมีการปรับโครงสร้างหนี้ ประกอบกับฝรั่งเศสออกมาคัดค้านการปรับโครงสร้างหนี้ดังกล่าว และพร้อมที่จะสนับสนุนการแก้ปัญหาภาระหนี้ของกรีซด้วย           "(เงินบาท)ปรับตัวแข็งค่าลงมาตามค่าเงินยูโรเนื่องจากได้รับปัจจัยบวกเรื่องกรีซ แต่ค่อนข้างนิ่ง" นักบริหารเงิน กล่าว          สำหรับการเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 80.79/82 เยน/ดอลลาร์ ปรับตัวแข็งค่าจากระดับ 80.85/81.00 เยน/ดอลลาร์ ส่วนเงินยูโรอยู่ที่ระดับ 1.4293/4297 ดอลลาร์/ยูโร ปรับตัวแข็งค่าจากระดับ 1.4200/4233 ดอลลาร์/ยูโร